
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1599 

17 Νοεμβρίου 2005 


Α ΠΟΦΑΣΕ ΙΣ 

Αριθμ. 42837 

Καθορισμός επενδυτικών σχεδίων που αφορούν την πα¬ 
ραγωγή μεταποίηση και εμπορία προϊόντων αλιείας 
και υπάγονται στις διατάξεις του ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Πε¬ 
ριφερειακή Σύγκλιση» (ΦΕΚ 261/Α/23.12.2004), και ειδι¬ 
κότερα το άρθρο 3 παρ. 2(α) αυτού. 

2. Τις «Κατευθυντήριες γραμμές για την εξέταση 
κρατικών ενισχύσεων στον τομέα της αλιείας και της 
υδατοκαλλιέργειας» (Ανακοίνωση 2004/0 229/03, (ΕΙ_) 
0229/05 της 14.9.2004). 

3. Τον Κανονισμό (ΕΚ) αριθ. 1595/2004 της Επιτροπής 
της 8ης Σεπτεμβρίου 2004 «Σχετικά με την εφαρμογή 
των άρθρων 87 και 88 της Συνθήκης ΕΚ στις κρατικές 
ενισχύσεις προς μικρές και μεσαίες επιχειρήσεις που 
δραστηριοποιούνται στην παραγωγή, μεταποίηση και 
εμπορία προϊόντων αλιείας» (ί 291/03 (Ε1_) /14.9.2004). 

4. Τον Κανονισμό (ΕΚ) αριθ. 2792/1999 του Συμβουλίου 
της 17ης Δεκεμβρίου 1999 «για καθορισμό των λεπτομε¬ 
ρών κανόνων των ρυθμίσεων σχετικά με την κοινοτική 
διαρθρωτική βοήθεια στον τομέα της αλιείας» (Ε 337/10 
(Εί) / 30.12.1999). 

5. Τον Κανονισμό (ΕΚ) αριθ. 104/2000 του Συμβουλίου 
της 17ης Δεκεμβρίου 1999 «για την κοινή οργάνωση των 
αγορών των προϊόντων αλιείας και υδατοκαλλιέργειας» 
(ί 17/22 (ΕΙ.) / 21.1.2000). 

6. Τις διατάξεις του άρθρου 1 παρ. 1, 2 και 3 του 
ν. 1338/1983 «Εφαρμογή του κοινοτικού δικαίου» (ΦΕΚ 
36/ Α'/1983), όπως τροποποιήθηκε από το άρθρο 6 του 
ν. 1440/1984 Συμμετοχή της Ελλάδας στο κεφάλαιο, 
στα αποθεματικά και στις προβλέψεις της Ευρωπαϊ¬ 
κής Κοινότητας Ανθρακα και Χάλυβα και του εφοδια¬ 
σμού ΕΥΡΑΤΟΜ (ΦΕΚ 70/Α'/1984) και στο άρθρο 65 του 
Ν.1892/1990 (ΦΕΚ ΙΟΙ/Α'). 

7. Τις διατάξεις του άρθρου 22 παρ. 3 του ν. 992/1979 
«περί οργανώσεων των διοικητικών υπηρεσιών για την 
εφαρμογή της Συνθήκης προσχώρησης της Ελλάδας 


στις Ευρωπαϊκές κοινότητες και ρύθμισης συναφών θε¬ 
σμικών και οργανωτικών θεμάτων» (ΦΕΚ 280/Α71979). 

8. Τις διατάξεις του άρθρου 1 παρ. 4 του ν.δ. 131/1974 
«περί παροχής οικονομικών ενισχύσεων εις την γεωργι¬ 
κή, κτηνοτροφική, δασική και αλιευτική παραγωγή» (ΦΕΚ 
220/Α'/1974), όπως τροποποιήθηκε και ισχύει. 

9. Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του π.δ. 63/2005 (ΦΕΚ 98/Α7 
22.4.2005). 

10. Τις διατάξεις του π.δ. 121/2004 (ΦΕΚ 84/Α710.3.2004) 
«Διορισμός Υπουργών και Υφυπουργών». 

11. Τις διατάξεις του π.δ. 178/2000 (ΦΕΚ 165/Α714.7.2000) 
«Περί Οργανισμού του Υπουργείου Εθνικής Οικονο¬ 
μίας». 

12. Το π.δ. 81/20.3.2002 (ΦΕΚ 57/Α721.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

13. Τις διατάξεις του π.δ. 402/88 (ΦΕΚ 187/Α726.8.1988) 
«Οργανισμός Υπουργείου Γεωργίας», όπως συμπληρώ¬ 
θηκε και τροποποιήθηκε με το π.δ. 398/90 (ΦΕΚ 159/ 
Α728.11.1990), το π.δ. 422/1991 (ΦΕΚ 154/Α71991) και την 
υπ’ αριθμ. Υ1/10.03.2004 (ΦΕΚ 513/Β710.3.2004) απόφα¬ 
ση Πρωθυπουργού «Μεταβολή τίτλων υπουργείων και 
καθορισμός σειράς τάξης υπουργείων». 

14. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β714.10.2005) κοινή απόφαση του Πρωθυπουργού 
και του Υπουργού Οικονομίας και Οικονομικών «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών», αποφασίζουμε: 

Αρθρο 1 
ΟΡΙΣΜΟΙ 

1. α. Με την παρούσα απόφαση καθορίζονται τα επεν¬ 
δυτικά σχέδια που υπάγονται στις ενισχύσεις του ν. 
3299/2004 και αφορούν την παραγωγή, μεταποίηση και 
εμπορία προϊόντων του τομέα αλιείας και υδατοκαλ¬ 
λιέργειας. 

β. Με την απόφαση αυτή καθορίζονται οι προδιαγρα¬ 
φές, πρόσθετοι όροι, περιορισμοί και προϋποθέσεις για 
την εφαρμογή των ενισχύσεων στα επενδυτικά αυτά 
σχέδια. 

2. Για τους σκοπούς τις παρούσας απόφασης και σύμ¬ 
φωνα με τον Κανονισμό 1595/2004 της Επιτροπής και 

τον Κανονισμό 2792/1999 του Συμβουλίου, ορίζονται 
ως: 

α. «Προϊόν αλιείας και υδατοκαλλιέργειας» νοείται 
κάθε προϊόν που αλιεύεται στη θάλασσα η σε εσωτε¬ 
ρικά ύδατα, καθώς και τα προϊόντα υδατοκαλλιέργειας 
που περιλαμβάνονται στο άρθρο 1 του κανονισμού (ΕΚ) 
αριθ. 104/2000 του Συμβουλίου της 17 Δεκεμβρίου 1999 
του Συμβουλίου, όπως παρατίθενται στο ΠΑΡΑΡΤΗΜΑ 
της παρούσας απόφασης. 

β. «Μεταποίηση και εμπορία προϊόντων αλιείας και 
υδατοκαλλιέργειας» νοείται κάθε ενέργεια συμπερι¬ 
λαμβανομένου του χειρισμού, της κατεργασίας, της 
παραγωγής και διανομής μεταξύ του χρόνου αλίευσης 
ή εκφόρτωσης στην ξηρά και του σταδίου του τελικού 
προϊόντος. 

γ. «Υδατοκαλλιέργεια» νοείται η εκτροφή ή η καλλιέρ¬ 
γεια υδρόβιων οργανισμών με τη χρήση τεχνικών με 
σκοπό την αύξηση, πέραν των φυσικών ικανοτήτων του 
περιβάλλοντος, της προστασίας των εν λόγω οργα¬ 
νισμών. Οι οργανισμοί αυτοί παραμένουν, καθ όλη τη 
διάρκεια εκτροφής ή καλλιέργειάς τους και μέχρι τη 
συγκομιδή τους, στην ιδιοκτησία φυσικού ή νομικού 
προσώπου. 

3. Οι ενισχύσεις για τα επενδυτικά σχέδια που περι- 
γράφονται στην παρούσα απόφαση παρέχονται μόνο 
σε επιχειρήσεις που χαρακτηρίζονται ως «μικρομεσαίες 
επιχειρήσεις» σύμφωνα με τον κανονισμό (ΕΚ) αριθμ. 
70/2001 της Ευρωπαϊκής Επιτροπής 12.01.2001 ((ΕΙ_) 2001, 
110/33), όπως τροποποιήθηκε και ισχύει. 

4. Τα επενδυτικά σχέδια που περιλαμβάνονται στην 
παρούσα απόφαση αφορούν την ίδρυση νέων ή την 
επέκταση και τον εκσυγχρονισμό υφιστάμενων μονά¬ 
δων εκτός αν ορίζεται διαφορετικά στις επί μέρους 
διατάξεις. 

Τα επενδυτικά σχέδια εκσυγχρονισμού υφιστάμενων 
μονάδων δεν μπορεί να επιφέρουν αύξηση της παρα¬ 
γωγικής δυναμικότητας αυτών σε ποσοστό μεγαλύτερο 
του 20% και μπορεί να υλοποιούνται με ή χωρίς αλλα¬ 
γή του τόπου εγκατάστασης. Στις περιπτώσεις που η 
επερχόμενη αύξηση της παραγωγικής δυναμικότητας 
υπερβαίνει το ως άνω όριο τα επενδυτικά σχέδια χα¬ 
ρακτηρίζονται ως επέκταση. 

5. Οι ενισχύσεις παρέχονται σε επενδυτικά σχέδια 
τα οποία (α) συμβάλλουν σε διαρκή οικονομικά οφέλη 
της προβλεπόμενης διαρθρωτικής βελτίωσης, (β) προ¬ 
σφέρουν επαρκείς εγγυήσεις τεχνικής και οικονομικής 
βιωσιμότητας και (γ) αποφεύγουν τις δυσμενείς επιπτώ¬ 
σεις, ιδίως τον κίνδυνο δημιουργίας πλεονασματικών 
ικανοτήτων παραγωγής. 

Ενισχύονται οι επενδύσεις οι οποίες προορίζονται 
για την αύξηση της παραγωγής εκτός και αν ορίζε¬ 
ται διαφορετικά κατά περίπτωση, για τη βελτίωση των 
συνθηκών υγιεινής ή της υγείας των ανθρώπων ή των 
ζώων, για τη βελτίωση της ποιότητας των προϊόντων, 
για τη μείωση της περιβαλλοντικής ρύπανσης ή έργα 
εγκατάστασης ή βελτίωσης της κυκλοφορίας του ύδα- 
τος εντός των μονάδων υδατοκαλλιέργειας. 

6. Κάθε ενίσχυση που παρέχεται βάσει της παρούσας 
απόφασης πληροί όλες τις προϋποθέσεις του Κανονι¬ 
σμού (ΕΚ) αριθμ. 1595/2004 της Ευρωπαϊκής Επιτροπής 
της 8 Σεπτεμβρίου 2004 «σχετικά με την εφαρμογή των 
άρθρων 87 και 88 της συνθήκης ΕΚ στις κρατικές ενι¬ 
σχύσεις προς μικρομεσαίες επιχειρήσεις που δραστη¬ 


ριοποιούνται στην παραγωγή, μεταποίηση και εμπορίας 
προϊόντων αλιείας» (Ε1_ 2004 Ε291/3,14/09/2004). 

Αρθρο 2 

Υπαγόμενα επενδυτικά σχέδια 

1. Επενδυτικά σχέδια στον πρωτογενή τομέα: 

α. Στην υποπερίπτωση ίϋ της περ. α της παρ. 1 του 
άρθρου 3 του ν. 3299/2004 υπάγονται επενδυτικά σχέδια 
τυποποίησης, συσκευασίας ή συντήρησης προϊόντων 
αλιείας και ιχθυοτροφίας μη προερχόμενα από μετα¬ 
ποιητική δραστηριότητα. 

β. Στην υποπερίπτωση ίν της περ. α της παρ. 1 του 
άρθρου 3 του ν. 3299/2004 υπάγονται επενδυτικά σχέδια 
αλιευτικών επιχειρήσεων (υδατοκαλλιέργειες) σύγχρο¬ 
νης τεχνολογίας, που αφορούν: 

- Μονάδες καλλιέργειας θαλάσσιων ιχθύων. 

- Ιχθυογεννητικούς σταθμούς (ΙΧΣ) θαλάσσιων ιχθύων. 

- Μονάδες οστρακοκαλλιέργειας και εκτροφής ψαριών 
γλυκού νερού. 

- Μονάδες παραγωγής ιχθυοτροφών ετήσιας δυναμι¬ 
κότητας έως 5.000 τόνους. 

γ . Για την εφαρμογή του πρώτου κριτηρίου της πε¬ 
ρίπτωσης δ (ί) της παρ. 1 του άρθρου 6 ν. 3299/2004 «Η 
κατάταξη της πρωτογενούς δραστηριότητας ως υψη¬ 
λής, μέσης ή χαμηλής προτεραιότητας σύμφωνα με την 
γεωργική πολιτική της χώρας», όλες οι δραστηριότητες 
που περιγράφονται στην παρούσα παράγραφο χαρα¬ 
κτηρίζονται ως υψηλής προτεραιότητας. 

2. Επενδυτικά σχέδια στον δευτερογενή τομέα 

Ενισχύονται επενδυτικά σχέδια του δευτερογενούς 

τομέα που αφορούν μεταποίηση προϊόντων αλιείας και 
υδατοκαλλιέργειας σύμφωνα με την υποπερίπτωση ίϋ 
της περ. β της παρ. 1 και τις αντίστοιχες περιπτώσεις 
της περ. ε της παρ. 1 του άρθρου 3 του ν. 3299/2004. 

3. Επενδυτικά σχέδια στον τριτογενή τομέα 

Ενισχύονται τα επενδυτικά σχέδια που εντάσσονται 

στις υποπεριπτώσεις ίϋ και χ της περίπτωσης δ της 
παραγρ. 1 και τις αντίστοιχες υποπεριπτώσεις της παρ. 
1(ε) του άρθρου 3 του ν. 3299/2004. 

Άρθρο 3 

Ενισχυόμενες δαπάνες 

Στα επενδυτικά σχέδια που ορίζονται στο άρθρο 2 της 
παρούσας απόφασης ενισχύονται δαπάνες που αφορούν 
υλικές επενδύσεις που προορίζονται για την παραγωγή 
και διαχείριση (κατασκευή, επέκταση, εξοπλισμός και 
εκσυγχρονισμός εγκαταστάσεων). Ειδικότερα ενισχύο- 
νται οι παρακάτω κατηγορίες δαπανών του Άρθρου 3 
παρ 5 του Ν 3299/2004: 

(ί) Η κατασκευή, επέκταση και εκσυγχρονισμός κτιρια- 
κών, ειδικών και βοηθητικών εγκαταστάσεων, καθώς και 
οι δαπάνες διαμόρφωσης περιβάλλοντος χώρου. 

(ϋ) Η αγορά αποπερατωθεισών ή ημιτελών βιομηχανι¬ 
κών ή βιοτεχνικών κτιριακών εγκαταστάσεων που πα¬ 
ραμένουν σε αδράνεια και δεν χρησιμοποιούνται του¬ 
λάχιστον για δύο (2) έτη πριν την υποβολή της αίτησης 
υπαγωγής στις διατάξεις του παρόντος, υπό την προϋ¬ 
πόθεση ότι δεν ανήκουν σε προβληματική επιχείρηση, 
όπως ορίζεται στις κοινοτικές κατευθυντήριες γραμμές 
όσον αφορά τις κρατικές ενισχύσεις για τη διάσωση 
και την αναδιάρθρωση προβληματικών επιχειρήσεων 
(Ανακοίνωση 1999/0288/02) και δεν έχουν λάβει προη¬ 
γούμενη κρατική ενίσχυση. 

(ηί) Η αγορά βιοτεχνικών χώρων σε τυποποιημένα βιο¬ 
τεχνικά κτίρια των Βιομηχανικών και Επιχειρηματικών 
Περιοχών - Β.Ε.ΠΕ. (ΒΙ.ΠΕ. Ε.Τ.Β.Α., λοιπές ΒΙ.ΠΕ, ΒΙ.ΠΑ, 
ΒΙΟ.ΠΑ. και τεχνοπόλεις ή τεχνολογικά πάρκα ), υπό την 
προϋπόθεση ότι δεν ανήκουν σε προβληματική επιχεί¬ 
ρηση, όπως ορίζεται στις κοινοτικές κατευθυντήριες 
γραμμές όσον αφορά τις κρατικές ενισχύσεις για τη 
διάσωση και την αναδιάρθρωση προβληματικών επι¬ 
χειρήσεων (Ανακοίνωση 1999/0 288/02) και δεν έχουν 
λάβει προηγούμενη κρατική ενίσχυση. 

(ϊν) Η αγορά και εγκατάσταση καινούργιων σύγχρονων 
μηχανημάτων, ειδικών εγκαταστάσεων λοιπού και εργα¬ 
στηριακού εξοπλισμού. Τα μισθώματα της χρηματοδοτι¬ 
κής μίσθωσης καινούργιων σύγχρονων μηχανημάτων και 
λοιπού εξοπλισμού του οποίου αποκτάται η χρήση. 

(ν) Η αγορά και εγκατάσταση καινούργιων σύγχρο¬ 
νων συστημάτων αυτοματοποίησης διαδικασιών και μη¬ 
χανοργάνωσης, συμπεριλαμβανομένων των δαπανών 
αγοράς του αναγκαίου λογισμικού, καθώς και δαπανών 
εξοπλισμού για τη διασφάλιση του ηλεκτρονικού περι¬ 
εχομένου. 

(νί) Η αγορά καινούργιων μεταφορικών μέσων διακίνη¬ 
σης υλικών και προϊόντων εντός του χώρου της εντασ¬ 
σόμενης μονάδας. Η αγορά καινούργιων μεταφορικών 
μέσων μαζικής μεταφοράς προσωπικού. Η αγορά και 
εγκατάσταση καινούργιου σύγχρονου εξοπλισμού και η 
κατασκευή εγκαταστάσεων για τη χερσαία ή θαλάσσια 
διακίνηση υλικών και προϊόντων. 

(νϋ) Η αγορά καινούργιων αυτοκινήτων-ψυγείων μόνο 
εφόσον αποτελούν αναπόσπαστο στοιχείο της μονά¬ 
δας. 

(νϋί) Η κατασκευή κτιρίων ή εγκαταστάσεων προορι- 
ζομένων για τη στέγαση, την αναψυχή ή τη συνεστίαση 
των εργαζομένων της επιχείρησης, καθώς και αιθουσών 
κατάρτισης προσωπικού, εφόσον αυτά γίνονται στην 
περιοχή που είναι εγκατεστημένη η επιχείρηση. 

(ίχ) Οι δαπάνες υλικών επενδύσεων για εισαγωγή και 
προσαρμογή περιβαλλοντικά φιλικής τεχνολογίας στην 
παραγωγική διαδικασία. 

Αρθρο 4 

Δικαιολογητικά υποβολής αιτήσεων 

α. Ισχύουν τα γενικά καθώς και τα ειδικά δικαιολο- 
γητικά ανά είδος επενδυτικού σχεδίου της υπ’ αριθμ. 
8352/3.3.2005 απόφασης του Υπουργού Οικονομίας και 
Οικονομικών περί «Καθορισμού των δικαιολογητικών 
και των τεχνοοικονομικών στοιχείων για την ενίσχυση 
των επενδυτικών σχεδίων με τα κίνητρα της επιχορή¬ 
γησης, της επιδότησης χρηματοδοτικής μίσθωσης και 
της επιδότησης της κόστους της δημιουργούμενης απα¬ 
σχόλησης, σύμφωνα με τις διατάξεις του ν. 3299/2004» 
(ΦΕΚ 360/Β721.3.2005). 


β. Επιπρόσθετα απαιτείται για τα επενδυτικά σχέδια 
υδατοκαλλιέργειας : 

- Αδεια ίδρυσης από την αρμόδια Διεύθυνση της Πε¬ 
ριφέρειας. 

Άρθρο 5 

Πρόσθετοι όροι, περιορισμοί και προϋποθέσεις 

1. Για την αξιολόγηση των επενδυτικών σχεδίων που 
περιγράφονται στην παρούσα απόφαση, αντίγραφο 
του φακέλου διαβιβάζεται στην αρμόδια Υπηρεσία 
του Υπουργείου Αγροτικής Ανάπτυξης και Τροφίμων 
ή στην αρμόδια Διεύθυνση της Περιφέρειας, η οποία 
εντός μηνάς γνωμοδοτεί ως προς τον ορθολογικό σχε¬ 
δίασμά, καθώς και την συμβατότητα με την κοινοτική 
νομοθεσία. 

Για τα επενδυτικά σχέδια που ενισχύονται με το 
κίνητρο της φορολογικής απαλλαγής η γνωμάτευση 
του Υπουργείου Αγροτικής Ανάπτυξης ή της αρμόδιας 
Διεύθυνσης της Περιφέρειας θα λαμβάνεται με πρω¬ 
τοβουλία του φορέα της επένδυσης και θα αποτελεί 
στοιχείο ελέγχου από την αρμόδια Δημόσια Οικονομική 
Υπηρεσία (Δ.Ο.Υ.). 

2. Τα ποσοστά ενίσχυσης ορίζονται σύμφωνα με τις 
παραγράφους 1 έως 4 του άρθρου 4 του Ν.3299/2004. 

Οι επιλέξιμες δαπάνες των ενισχυόμενων επενδυτι¬ 
κών σχεδίων δεν πρέπει να υπερβαίνουν το ποσό των 
2.000.000 ευρώ και το πραγματικό ποσό της χορηγού¬ 
μενης ενίσχυσης δεν μπορεί να υπερβεί το ποσό των 
1.000.000 ευρώ. 

Αρθρο 6 

Από τις διατάξεις της παρούσας απόφασης εκτιμάται 
ότι η δαπάνη που θα προκύψει σε βάρος του Προϋ¬ 
πολογισμού Δημοσίων Επενδύσεων εξαρτάται από το 
συνολικό κόστος των επενδυτικών σχεδίων που θα υπα¬ 
χθούν στις διατάξεις του αναπτυξιακού νόμου 3299/2004 
(ΦΕΚ 261 /Α/23-12-2004) και προβλέπεται από την ετήσια 
απόφαση καθορισμού κονδυλίων για την κάλυψη των 
δαπανών αυτών. 

Άρθρο 7 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Νοεμβρίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 

Προϊόντα αλιείας και υδατοκαλλιέργειας που περιλαμβάνονται στο άρθρο 1 
του κανονισμού (ΕΚ) αριθ. 104/2000 του Συμβουλίου της 17 Δεκεμβρίου 1999. 

Ως προϊόντα αλιείας και υδατοκαλλιέργειας, σύμφωνα με τον Κανονισμό 104/2000, ορίζονται τα προϊόντα του 
κατωτέρω πίνακα, για τα οποία αναφέρεται στην πρώτη στήλη ο κωδικός της Σ.Ο. 


Κωδικός ΣΟ 

Περιγραφή Προϊόντος 

α) 0301 

Ψάρια ζωντανά 

0302 

Ψάρια νωπά ή διατηρημένα με απλή ψύξη, με εξαίρεση τα φιλέτα και άλλη σάρκα ψαριών 
της κλάσης 0304 

0303 

Ψάρια κατεψυγμένα, με εξαίρεση τα φιλέτα και άλλη σάρκα ψαριών της κλάσης 0304 

0304 

Φιλέτα και άλλη σάρκα ψαριών έστω και αλεσμένα. Νωπά, διατηρημένα με απλή ψύξη ή 
κατεψυγμένα 

β) 0305 

Ψάρια αποξηραμένα, αλατισμένα ή σε άρμη. Ψάρια καπνιστά, έστω και ψημένα πριν ή κατά 
τη διάρκεια του καπνίσματος. Αλεύρια, σκόνες και συσσωματωμένα προϊόντα με μορφή 
σβώλων (πελέτες) ψαριών, κατάλληλα για τη διατροφή των ανθρώπων. 

γ) 0306 

Μαλακόστρακα, έστω και χωρίς το όστρακό τους, ζωντανά, νωπά, διατηρημένα με απλή ψύξη, 
κατεψυγμένα, αποξηραμένα, αλατισμένα ή σε άρμη. Μαλακόστρακα με το όστρακό τους 
βρασμένα σε νερό ή ατμό, έστω και διατηρημένα με απλή ψύξη, κατεψυγμένα, αποξηραμένα, 
αλατισμένα ή σε άρμη. Αλεύρια, σκόνες και συσσωματωμένα προϊόντα με μορφή σβώλων 
(πελέτες) μαλακοστράκων, κατάλληλα για τη διατροφή των ανθρώπων. 

0307 

Μαλάκια, έστω και χωρισμένα από το κοχύλι τους, ζωντανά, νωπά, διατηρημένα με απλή 
ψύξη, κατεψυγμένα, αποξηραμένα, αλατισμένα ή σε άρμη. Ασπόνδυλα υδρόβια, άλλα από τα 
μαλακόστρακα και τα μαλάκια, ζωντανά, νωπά, διατηρημένα με απλή ψύξη, κατεψυγμένα, 
αποξηραμένα, αλατισμένα ή σε άρμη. Αλεύρια, σκόνες και συσσωματωμένα προϊόντα με 
μορφή σβώλων (πελέτες) ασπόνδυλων υδρόβιων άλλων από τα μαλακόστρακα, κατάλληλα 
για τη διατροφή των ανθρώπων. 

δ) 

Προϊόντα ζωικής προέλευσης που δεν κατονομάζονται ούτε περιλαμβάνονται αλλού. Ζώα 
μη ζωντανά των κεφαλαίων 1 ή 3 ακατάλληλα για τη διατροφή του ανθρώπου : 

- Αλλα : 

— Προϊόντα από ψάρια ή μαλακόστρακα, μαλάκια ή άλλα ασπόνδυλα υδρόβια. Ζώα μη 
ζωντανά του κεφαλαίου 3 : 

05119110 

— Κατάλοιπα ψαριών 

05119190 

— Αλλα 

ε) 1604 

Παρασκευάσματα από κονσέρβες ψαριών. Χαβιάρι και τα υποκατάστατα αυτού που 
παρασκευάζονται από αυγά ψαριών. 

στ) 1605 

Μαλακόστρακα, μαλάκια και άλλα ασπόνδυλα υδρόβια, παρασκευασμένα ή 
διατηρημένα. 

ζ) 

Ζυμαρικά εν γένει, έστω και ψημένα ή παραγεμισμένα με κρέας ή άλλες ουσίες ή 
και αλλιώς παρασκευασμένα, όπως τα σπαγέτα, μακαρόνια, νούγιες, λαζάνια, ςηοοσίιί, 
ραβιόλια, κανελόνια. Αράπικο σιμιγδάλι (κουσκούς) έστω και παρασκευασμένο : 

- Ζυμαρικά εν γένει, όχι ψημένα ούτε παραγεμισμένα ούτε αλλιώς παρασκευασμένα. 

- Ζυμαρικά εν γένει, παραγεμισμένα (έστω και ψημένα ή αλλιώς παρασκευασμένα). 

19022010 

— Που περιέχουν κατά βάρος περισσότερο του 20% ψάρια και μαλακόστρακα, μαλάκια 
και άλλα ασπόνδυλα υδρόβια. 

η) 

Αλεύρια, σκόνες και συσσωματώματα με μορφή σβώλων (από κρέας, παραπροϊόντα 
σφαγείων, ψάρια ή καρκινοειδή μαλακόστρακα), μαλάκια ή άλλα ασπόνδυλα υδρόβια 
ακατάλληλα για τη διατροφή του ανθρώπου. Ινώδη κατάλοιπα ξιγκιών : 

23012000 

- Αλεύρια, σκόνες και συσσωματώματα με μορφή σβώλων (από ψάρια ή καρκινοειδή 
μαλακόστρακα), μαλάκια ή άλλα ασπόνδυλα υδρόβια. 


(1) ΣΟ : Κωδικός Συνδυασμένης Ονοματολογίας της ΕυΓοεΙαΙ. 

(2) Τα προϊόντα του ανωτέρω πίνακα, για τα οποία δεν αναφέρεται Κωδικός Σ.Ο., δεν αφορούν προϊόντα αλιείας 
και υδατοκαλλιέργειας και παρατίθενται για διευκρινιστικούς λόγους. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





